Author: Pavcek
Last saved by: spano
Company: MH SR

Predkladacia správa

Uznesením vlády SR č. 1381 z 18. decembra 2002 k návrhu Plánu práce vlády SR na rok 2003 vláda v bode C.1. uložila členom vlády a predsedom ostatných ústredných orgánov štátnej správy SR zabezpečiť plnenie úloh uvedených v Pláne práce vlády SR na rok 2003.

 Pre Ministerstvo hospodárstva SR je v mesiaci júl 2003 úloha predložiť na rokovanie Porady ekonomických ministrov vlády SR materiál „Analýza stavu podnikateľského prostredia vrátane zakladania a rušenia spoločností“.  

Uznesením vlády SR č. 792 zo  17. júla 2002 k analýze stavu podnikateľského prostredia v SR vláda uložila v bode B.1. ministrovi hospodárstva predkladať na rokovanie vlády správu o stave podnikateľského prostredia v SR s návrhmi na jeho zlepšovanie každoročne                       do 30. septembra, počnúc rokom 2003.

Vypracovaním uvedených materiálov dochádza k vecnej a obsahovej duplicite v podstate dvoch zhodných materiálov, s termínom plnenia v rozpätí dvoch mesiacov. 

Úloha predložiť na rokovanie vlády SR správu o stave podnikateľského prostredia v SR vyplynula zo záverov analýzy stavu podnikateľského prostredia v SR, ktorú vláda vyššie citovaným uznesením vzala na vedomie. Vypracovanie správy o stave podnikateľského prostredia v SR, ktorá zhodnotí súčasný stav podnikateľského prostredia z hľadiska legislatívneho inštitucionálneho a systémového s návrhom opatrení na jeho ďalšie zlepšenie, považujeme po uplynutí jedného roka  od vypracovania vyššie uvedenej analýzy za postačujúce.     

Analyzovať podnikateľské prostredie v SR odporúčame až po uplynutí dlhšieho obdobia jeho vývoja v súvislosti s plnením už t. č. prijatými opatreniami na jeho zlepšenie.

Z uvedeného dôvodu navrhujeme zrušenie úlohy pre Ministerstvo hospodárstva SR vyplývajúcu z uznesenia vlády SR č. 1381/2002, júl / bod 3 z dôvodu, že „Analýza stavu podnika-teľského prostredia vrátane zakladania a rušenia spoločností“ vecne a obsahovo bude súčasťou materiálu, ktorý Ministerstvo hospodárstva SR predloží na rokovanie vlády SR do 30. septembra 2003 ako „Správa o stave podnikateľského prostredia v SR s návrhmi na jeho zlepšenie“.

Predpokladaný materiál nemá vplyv na zamestnanosť, životné prostredie ani na štátny rozpočet.